Eelmise nädala suurimaks uudiseks on ilmselt lennuliiklust tänagi halvav Islandi vulkaanipurse, mis on kahtlemata vesi Tallinki veskile. Vaevalt, et antud olukord nüüd ettevõtte korrapealt kasumlikuks muudab, kuid oma erakorraliste tuludega on vast raskel ajal abiks ikka. Praegugi kirjutan seda juttu töölaua taga kontoris, kuigi  pidanuksin sõitma Tallinna poole, et sealt Prantsusmaale kliendikohtumisele lennata. Esimest korda elus sekkus aga Force Majeure ja lend on tühistatud. Imelik tunne on.